CELEX: 62021TN0604
Language: sk
Date: 2021-09-21 00:00:00
Title: Vec T-604/21: Žaloba podaná 21. septembra 2021 – WP a i./Komisia

8.11.2021   
            
            
               SK
            
            
               Úradný vestník Európskej únie
            
            
               C 452/46
            
         
      Žaloba podaná 21. septembra 2021 – WP a i./Komisia
      (Vec T-604/21)
      (2021/C 452/59)
      Jazyk konania: francúzština
      
         Účastníci konania
      
      
         Žalobcovia: WP, WQ, WR (v zastúpení: N. de Montigny, advokátka)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil rozhodnutie PMO.4 zo 16. novembra 2020, ktorým bola zamietnutá žiadosť podaná menom zosnulého 14. septembra 2020 s cieľom požiadať o navrátenie jeho práv na dôchodok, ktoré boli prevedené dôchodkového systému Únie do vnútroštátneho systému dôchodkového zabezpečenia, a to spolu s úrokmi, o ktoré boli tieto práva za všetky tieto roky navýšené až do ich úplného splatenia,
               
            
                  —
               
               
                  v miere, v ktorej je to potrebné, zrušil rozhodnutie z 15. júna 2021, ktorým bola výslovne zamietnutá sťažnosť podaná menom zosnulého 15. februára 2021, o ktorej bolo 25. mája 2021 oznámené, že právni nástupcovia na nej trvajú,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobcovia uvádzajú dva žalobné dôvody.
      
                  1.
               
               
                  Prvý žalobný dôvod je založený na bezdôvodnom obohatení na strane žalovanej.
               
            
                  2.
               
               
                  Druhý žalobný dôvod je založený na porušení zásady rovnosti zaobchádzania, ktoré spočíva v tom, že spôsob, akým žalovaná uplatňuje zásadu zákazu bezdôvodného obohatenia, ako je zakotvená v judikatúre, sa líši od spôsobu, akým ju uplatňujú iné inštitúcie v situáciách, ktoré sú pritom totožné.